જૂનાગઢ મનપાની વિવિધ શાખાઓમાં કર્મીઓ પૂરા પાડવા માટેનો કોન્ટ્રાક્ટ કચ્છની એક કંપનીને આપવામાં આવ્યો છે પરંતુ આઉટર સોર્સિંગથી કામ કરતા કર્મચારીઓને છેલ્લા ત્રણ મહિનાથી પગાર કરવામાં આવ્યો નથી અને અગાઉ જે પગાર ચૂકવાયો છે તે પણ દૈનિક વેતનથી ઓછો મળ્યો છે જ્યારે કર્મીઓના અત્યાર સુધીના ઇપીએફ,  તેમજ બોનસ કંપની દ્વારા કપાત કર્યા અંગે જાણ કે યુએન નંબર આપવામાં આવેલ નથી ત્યારે આઉટસોર્સિંગથી ફરજ બજાવતા કર્મીઓમાં રોષ વ્યાપ્યો છે અને આર્થિક હાલત કફોડી બનતા, તાત્કાલિક પગાર આપવામાં આવે તથા કોન્ટ્રાક્ટર દ્વારા પૂરતું વેતન અને જે રકમની કપાત થઇ છે તેની પૂરતી વિગતો આપવામાં આવે તેવી માંગ ઉઠવા પામી છે.